І я раскінуў мазгаўнёй далей: а ці магчыма гэта, каб усе гаварылі на мове? Як мы сабе ўяўляем, што прастытуткі на стомэтроўцы гамоняць па-беларуску? Як мы сабе мысьлім, што наркадылеры банчаць наркатой па-беларуску? Як гэта мы бачым, каб зладзейскі сьвет перайшоў на мову Скарыны і Купалы? Аніяк мы гэта сабе не ўявім і не памысьлім, бо гэта ўтопія. Бо ва ўсіх лагічных разважаньнях мы забываемся на галоўны зьнешні чыньнік, які адсутнічае ў большасьці краін, — на чыньнік Расеі.